王冕
庐山行送行
庐山根盘几百里，屏风九叠开画图。
浮岚吐秀挹南斗，黛色眇眇来青湖。
山西石门翠如刷，山东石镜大如月。
三梁倒挂银河疏，六月飞花洒寒雪。
春风锦绣花玲珑，彩云盘结摩霄宫。
凉回紫极竹声远，红尘不到金芙蓉。
我昔曾穿谢公屐，散策曾寻谢公迹。
微风弄景松桧鸣，微雨弄晴瑶草碧。
重峦叠嶂烟凄迷，剥苔扫碧寻古题。
兴阑回首不知处，落花流水孤猿啼。
君作庐山游揽结，庐山秀拂拭双瞳。
人细看莲花漏？转首白云如雪飞。
庐山面目非当时，归来旧事不须问，石田水暖菖蒲肥。